wickkiey/tamil-wikipedia-chunked huggingface dataset:
# திருவானைக்காவல் ஜம்புகேசுவரர் கோயில்

## வரலாற்றுச் சிறப்புகள்

### கல்வெட்டுகள்

கோவிலை கட்டியவர்பாண்டியர் மன்னர்கள்.பல்வேறு சோழ மன்னர்கள் இக்கோயிலுக்குப் பல கொடைகளை வழங்கியுள்ளனர், இதை இதுவரை இங்குக் கிடைத்துள்ள 156 கல்வெட்டுகள் மூலம் அறியலாம். இவற்றுள் பராந்தக சோழன் பற்றிய கல்வெட்டுகளே மிக தொன்மையானவை.
# திருவானைக்காவல் ஜம்புகேசுவரர் கோயில்

## வரலாற்றுச் சிறப்புகள்

### அரசர்/ சான்றோர் திருத்தொண்டு

இத்தலப் பெருமை அறிந்து தமிழ் நாட்டைச் சார்ந்த சோழ தேவர் குல பாண்டியர்கள்,முத்தரையர் மட்டுமன்றிப் போசளப் பேரரசர்கள், விஜயநகர அரசர்கள், மதுரை நாயக்கர்கள் போன்றோரும் ஆற்றிய திருப்பணிகளைச் சுமார் நூற்று ஐம்பத்து நான்கு கல்வெட்டுகள் அறிவிக்கின்றன.  
- ஐந்து பிரகாரங்களைக் கொண்ட இத்திருத்தலத்தின் முதலாம் பிராகாரத்திலான துவார பாலகர் திருவுருக்களைச் செய்வித்தவர் இளைய நயினார் மகனார் தெய்வங்கள் பெருமாள்.
- நீலகண்ட நாயக்கர் நான்காம் பிராகாரத்தில் அகிலாண்டநாயகியின் முன் உள்ள பசுபதீஸ்வரம் உடையாரை எழுந்தருளச் செய்துள்ளார்.
- சதாசிவ வரஜப்பைய யாஜி தீட்சிதராயர் இக்கோயிலின் உற்சவ மண்டபத்தை உருவாக்கினார்.
- முதற் பிரகாரத்தின் வடகிழக்கு மூலையிலுள்ள எடுந்தருளிய ஷ்ரீபாதீஸ்வரம் உடைய நாயனார் கோயிலைக் கட்டியவர், திருஞானசம்பந்தர்.
- சந்தபேந்திரன் நான்காவது பிராகாரத்திலுள்ள மேலக்கோபுரத்தினை எழுப்பியருளினார்.
- வலம்புரி விநாயகரையும் சுப்பிரமணியரையும் எழுப்பியருளியவர் மும்முடி திம்மரசர்.
- விபூதி பிராகாரத்து மதிற்சுவரைத் தோற்றுவித்தவன் திருநீற்றுச் சுந்தரபாண்டியன் கட்டியுள்ளான். எம்பிரானின் திருவிளையாடல்களில் ஒன்றான திருநீறு தங்கமாக மாறிய அற்புதம் காலமும் இதுவேயாகும்.
- பெரும் சிவனடியாரான வீரசோம ஈசுவரன் என்னும் ஹொய்சால மன்னன் இத்திருத்தலத்தில் கிழக்கில் ஒரு ஏழுநிலைக் கோபுரத்தை எழுப்பினான்.
- பாண்டிய அரசர்களான மாறவர்மன் சுந்தரபாண்டியன் மற்றும் முதலாம் ஜடாவர்மன் சுந்தரபாண்டியன் தமது பிறந்த நாளை ஒட்டி இத்திருத்தலத்திற்கு நிபந்தங்களை வழங்கியுள்ளனர்.
- திருபுவனச் சக்கரவர்த்தி என்னும் சிறப்புற்ற இராஜேந்திர சோழன் (கங்கை கொண்ட சோழன்) இருபத்தைந்து வேலி நிலத்தை இத்திருத்தலத்திற்கு இறையிலியாக அளித்தான்.
- மல்லப்பன் கோபுரம் 60 1/2 அடி உயரமும், 37 அடி அகலமும் மற்றும் 39 1/2 அடி நீளமும் உள்ளது. இதன் திருப்பணிக்கு திரு கிருபானந்த வாரியர் சுவாமிகள் அவர்களின் ராமாயண சொற்ப்ப்பொழிவின் மூலமாக ரூ.50200 திரட்டப்பட்டது
# திருவானைக்காவல் ஜம்புகேசுவரர் கோயில்

## திருத்தலப் பாடல்கள்

| சம்பந்தர் | இரண்டாம் திருமுறை | இந்தளம் | மழையார் மிடறா |  |
| --- | --- | --- | --- | --- |
| மூன்றாம் திருமுறை | கெளசிகம் | வானைக்காவில் |  |  |
| மூன்றாம் திருமுறை | பழம் பஞ்சுரம் | மண்ணது |  |  |
| அப்பர் | ஐந்தாம் திருமுறை | திருகுறுந்தொகை | கோனைக் காவிக் |  |
| ஆறாம் திருமுறை | திருதாண்டகம் | எத்தாயர் எத்தந்தை |  |  |
| ஆறாம் திருமுறை | திருதாண்டகம் | முன்னானைத் தோல்போர்த்த |  |  |
| சுந்தரர் | ஏழாம் திருமுறை | காந்தாரம் | மறைகள் ஆயின | } |  
திருவானைக்கா நாயன்மார்கள் மற்றும் தாயுமானவரின் பாடல் பெற்ற ஒரு தலம். திருநாவுக்கரசர் அருளிய ஒரு தேவாரப் பதிகம் கீழே:  
<blockquote>
''துன்பம் இன்றித் துயரின்றி என்றும்நீர்  
இன்பம் வேண்டில் இராப்பகல் ஏத்துமின்  
எம்பொன் ஈசன் இறைவன் என்று உள்குவார்க்கு  
அன்பன் ஆயிடும் ஆனைக்கா அண்ணலே.''
</blockquote>  
காவேரி நதியோடு சென்று விட்ட சோழனின் மணியாரம், திருமஞ்சனக் குடத்தில் சிக்கிக் கொண்டு எம்பிரானுக்கு ஆபரணமாக விளைந்த அற்புதத்தைச் சுந்தரமூர்த்தி நாயனார் இவ்வாறு வடிக்கிறார்:  
<blockquote>
''தாரமாகிய பொன்னித் தண்டுறையாடி விழுத்து  
''நீரினின்றடி போற்றி நின்மலாக் கொள்ளென வாங்கே  
''ஆரங்கொண்ட வெம்மானைக் காவுடையாதியைநாளும்  
எனவும், திருஞானசம்பந்தப்பெருமான்''  
ஆரம் நீரோ டேந்தினா னானைக்காவு சேர்மினே''
</blockquote>  
சைவ ஆகமமாம் பெரிய புராணத்தில் ஏயர்கோன் கலிக்காமநாயனார் வரலாற்றினில், சேக்கிழார் தலத்தின் பெருமையை இவ்வாறு உரைக்கிறார்:  
<blockquote>
''வளவர் பெருமான் திருவாரஞ் சாத்திக் கொண்டு வரும் பொன்னிக்  
''கிளருந் திரைநீர் மூழ்குதலும் வழுவிப் போகக் கேதமுற  
அளவில் திருமஞ் சனக்குடத்தி லதுபுக்காட்ட வணிந்தருளி  
''தளரு மவனுக் கருள்புரிந்த தன்மை சிறக்கச் சாற்றினார்
</blockquote>  
தலப் பெருமையைப் பறைசாற்றும் பழந்தமிழ்ப் பாடலொன்று:
<blockquote>
மேதகைய பயன்விழைவோர் ஞானதலத் துறைகுவது மேவாதாயின்  
ஓதுக அத்தலப்பெயரை யாங்கதுவு முற்றாதே லுரைப்பக்கேட்க  
''காதலொடு கேட்டவரு மூவகைய பாதகமுங் கடந்துமேலாம்  
போதமுணர்ந் தெமதடியிற் புக்கிருப்ப ரிஃதுண்மை பொலங்கொம்பன்னாய்''
</blockquote>
# திருவானைக்காவல் ஜம்புகேசுவரர் கோயில்

## குடமுழுக்கு

குடமுழுக்கு நடைபெற்று 16 ஆண்டுகளான நிலையில், இரண்டு கட்டமாகக் குடமுழுக்கு செய்ய ஏற்பாடுகள் மேற்கொள்ளப்பட்டுப் பாலாலயம் அமைக்கப்பட்டது.
முதற்கட்ட குடமுழுக்கு கோயிலில் உள்ள ராஜகோபுர விநாயகர், மல்லப்பா கோபுரம் அருகிலுள்ள விநாயகர் சுப்பிரமணியர், தட்சிணாமூர்த்தி சன்னிதி, 108 சிவலிங்க சன்னிதி ஆகிய 45 சன்னிதிகளின் விமானங்கள், உற்சவமூர்த்திகளுக்கு 9 டிசம்பர் 2018-இல் நடைபெற்றது. இரண்டாவது கட்ட குடமுழுக்கு இராச கோபுரங்களுக்கு 12 டிசம்பர் 2018-இல் நடைபெற்றது.
# கூகுள் நிகழ்படங்கள்

**கூகுள் நிகழ்படங்கள்** அல்லது **கூகுள் வீடியோ** (Google Video) என்பது ஓர் இலவச நிகழ்படச் சேவை வழங்கியாகும். இது முதலில் சனவரி 25, 2005இல் கூகுள் நிறுவனத்தால் தொடங்கப்பட்டது.  
ஆரம்பத்தில் தொலைக்காட்சி நிரல் எழுத்துப்படிகளைத் தேடுவதில் கவனம் செலுத்தியது. பின்னர், கூகுள் சேவையகங்களில் நிகழ்படத் துணுக்குகளை வழங்குவதற்கும் யூடியூப் போன்ற பிற வலைத்தளங்களில் உட்பொதிப்பதற்கும் அனுமதி வழங்கியது.  
கூகுள், யூடியூப்பைக் கையகப்படுத்தியதன் மூலம், புதிய நிகழ்படப் பதிவேற்றங்கள் 2009 இல் நிறுத்தப்பட்டன. இறுதியில் இந்தச் சேவை ஆகத்து 20,2012 முதல் நிறுத்தப்பட்டது.
# கூகுள் நிகழ்படங்கள்

## நிகழ்படப் பொருளடக்கம்

இலவசமாகத் தேடக்கூடிய நிகழ்படத்திற்கான பெரிய காப்பகத்தை வழங்குவதை நோக்கமாகக் கொண்டு கூகுள் நிகழ்படங்கள் உருவாக்கப்பட்டது. தொழில்முறையற்ற ஊடகங்கள், இணைய நிகழ்படங்கள், தொற்று விளம்பரங்கள், திரைப்பட முன்னோட்டங்கள் தவிர, தொலைக்காட்சி உள்ளடக்கம், திரைப்படங்கள் போன்ற வணிக தொழில்முறை ஊடகங்களை விநியோகிப்பதையும் இந்தச் சேவை நோக்கமாகக் கொண்டது.  
கூகுள் நிருவன ஊழியர்களின் பல கல்விச் சொற்பொழிவுகள் பதிவு செய்யப்பட்டு இதன் மூலமாக இலவசமாகக் கிடைக்க வழிவகை செய்யப்பட்டது. விரிவுரைகள் முக்கியமாக, ஊழியர்கள் படித்த முன்னாள் பல்கலைக்கழகங்களில் பதிவு செய்யப்பட்டன. கூகுள் தொழில்நுட்பங்கள் மற்றும் மென்பொருள் பொறியியல் ஆகிய துறைகளை உள்ளடக்கியதாக இருந்தது.
# கூகுள் நிகழ்படங்கள்

## நிகழ்படப் பதிவேற்றம்

கூகுள் நிகழ்படங்கள், இலவச மற்றும் கட்டணச் சேவைகளை வழங்கியது.
# கூகுள் நிகழ்படங்கள்

## நிகழ்படப் பதிவேற்றம்

### நிகழ்படப் பதிவேற்றம்

2009 வரை, பயனர்கள் கூகுள் நிகழ்பட வலைத்தளத்தின் மூலம் நிகழ்படங்களைப் பதிவேற்ற முடிந்தது. (அதிகபட்சமாக ஒரு கோப்புக்கு 100 எம்பி வரை) விண்டோஸ், மேக் ஓஎஸ் எக்ஸ் மற்றும் லினக்ஸ் ஆகியவற்றிற்கு கிடைக்கும் கூகுள் வீடியோ பதிவேற்றம் (கூகுள் வீடியோ அப்லோடர்) மூலமாகவும் பதிவேற்றம் செய்யலாம்.  
நிகழ்படப் பதிவேற்றப் பயன்பாடு மூன்று தனித்தனி பதிவிறக்கங்களாகக் கிடைத்தாலும், லினக்சுப் பதிப்பிற்கு ஜாவா மொழியில் எழுதப்பட்ட குறுக்கு-தள நிரலாக்க மொழியாகும். ஜாவா இயக்க நேர சூழல் (JRE) நிறுவப்பட்டிருப்பதால் எந்தவித மாறுபாடுகளும் செய்யாமல் மற்ற இயங்குத்களங்களிலும் இதனைப் பயன்படுத்தலாம். இதன் விளைவாக, யூ. எஸ். பி ஃபிளாஷ் டிரைவ்கள், சிடி-ரோம்கள் அல்லது குமுக சேமிப்பு போன்ற அகற்றக்கூடிய ஊடகங்களிலிருந்தும் இதை இயக்க முடியும்.
# கூகுள் நிகழ்படங்கள்

## நிகழ்படப் பதிவேற்றம்

### கூகுள் நிகழ்பட இயக்கி

**கூகுள் நிகழ்பட இயக்கி** என்பது கூகுள் நிகழ்படங்களைப் பார்ப்பதற்கான மற்றொரு வழியாகும். இது விண்டோசிலும் மேக் ஓஎஸ் எக்சிலும் இயங்குகிறது. (.gvi) , (.gvp) ஆகிய அமைப்புகள் கொண்ட நிகழ்படங்களைப் பார்க்கும் வசதி கொண்டது. பயனர்கள் தங்கள் கணினிகளில் பதிவிறக்கம் செய்யும் போது கோப்பானது, (.gvi) கோப்பை விட சிறிய (.gvp) கோப்பாக இருக்கும்.  
கூகுள் நிகழ்பட இயக்கியின் சேவையானது, ஆகத்து 17,2007இல் நிறுத்தப்பட்டது. ஜிவிஐ வடிவத்தில் வீடியோக்களைப் பதிவிறக்குவதற்கான விருப்பமும் அகற்றப்பட்டது. எம்பி 4 வடிவத்தில் மட்டுமே கிடைக்கும் வசதி இருந்தது.  
கூகுளின் உலாவியில் உள்ள நிகழ்பட இயக்கக் குறியீட்டின் ஆரம்பப் பதிப்புகள் திறந்த மூல வி. எல். சி மீடியா பிளேயரை அடிப்படையாகக் கொண்டிருந்தாலும், கூகுள் நிகழ்பட இயக்கியின் கடைசிப் பதிப்பு வி. எல். சியினை அடிப்படையாகக் கொண்டிருக்கவில்லை. இதில் OpenSSL குறியாக்க மற்றும் Qt விட்ஜெட் கருவித்தொகுதிகளை உள்ளாடக்கியுள்ளது.  
கூகுள், யூடியூப்பை கையகப்படுத்தியதால் கூகுள் நிகழ்படங்கள் மற்றும் கூகுள் நிகழ்பட இயக்கி ஆகியவை படிப்படியாக நிறுத்தப்பட்டன.
# கூகுள் நிகழ்படங்கள்

## பன்னாட்டு அளவில்

கூகுள் நிகழ்படம் பின்வரும் பல்வேறு நாடுகளில் கிடைக்கக்கூடியதாக உள்ளது:
| http://video.google.com.au/ | ஆஸ்திரேலிய ஆங்கிலம் |  |
| --- | --- | --- |
| http://video.google.ca/ | கனடிய ஆங்கிலம்கனடிய பிரெஞ்சு |  |
| http://video.google.cn/ | சைனீஸ் |  |
| http://video.google.fr/ | பிரெஞ்சு |  |
| http://video.google.de/ | ஜெர்மன் |  |
| http://video.google.it/ | இத்தாலியன் |  |
| http://video.google.nl/ | டச் |  |
| http://video.google.pl/ | போலிஷ் |  |
| ஸ்பெயின் | http://video.google.es/ | ஸ்பானிஷ் |
| http://video.google.co.uk/ | பிரித்தானிய ஆங்கிலம் |  |
| http://video.google.com | அமெரிக்க ஆங்கிலம் |  |
| http://video.google.com.ar | ஸ்பானிஷ் | } |
# கூகுள் நிகழ்படங்கள்

## முடக்கம்

அக்டோபர் 9, 2006இல், கூகுள் தனது போட்டியாளரான யூடியூப்பை வாங்கியது. சூன் 13, 2007இல் கூகுள் வீடியோ தேடல் முடிவுகளானது யூடியூப் உள்ளிட்ட தங்களது மற்ற சேவைகளின் தகவல்களையும் காட்டும் என அறிவித்தது.
# புராணம்

**புராணங்கள்** என்பவை வேதங்களில் உள்ள கருத்துகளை தெளிவாக கூறுவதாகும். புராணம் என்ற சொல்லிற்கு பழமை வாய்ந்தது என்று பொருள். நெடுங்காலமாக செவிவழியாகவே கற்பிக்கப்பட்டு வந்த புராணங்கள் வேதவியாசர் என்பவரால் நூல்களாக தொகுப்பட்டுள்ளன. இவற்றில் வேதவியாசரே தொகுத்த பதினெட்டு புராணங்கள் மகாபுராணங்கள் என்று அழைக்கப்படுகின்றன. இவையல்லாத உபபுராணங்கள் பதினெட்டும் புராணங்களாகக் கொள்ளப்படுகின்றன.  
இப்புராணங்களில் வேதத்தில் கூறப்பட்டுள்ளவைகளின் சாரங்கள் கதைகளின் வடிவில் ஸ்லோகங்களாக இயற்றப்பட்டுள்ளன. அவை பேரண்டங்களின் தோற்றம், அவற்றின் பிரளயம், மும்மூர்த்திகள் தோற்றம் மற்றும் அவர்களின் அவதாரங்கள், தேவர்–அரக்கர்களின் போர்கள் போன்றவைகள் பலவற்றினையும் விவரிக்கின்றன.
# புராணம்

## சொல்லிலக்கணம்

**புராணம்** என்கிற சமஸ்கிருத சொல்லானது *புரா-நவ* என்ற இருவேர்களில் இருந்து பிறந்தது. இதன் பொருள் **பழமைக்குப் பழமையாய்ப் புதுமைக்குப் புதுமையாய் உள்ளது** என்பர். புராதனம் என்ற சொல் *புராணம்* என்று வந்ததெனவும் கூறுவர். புராணத்திற்கு இணையாக ஆங்கிலத்தில் *Myth* என்ற சொல் வழங்கப்படுகிறது. 'Mythos' என்ற கிரேக்கச் சொல்லிலிருந்து இச்சொல் பிறந்துள்ளது.
# புராணம்

## சொல்லிலக்கணம்

### தமிழ் மொழியில்

**புராணம்** என்ற சொல் தமிழ் இலக்கியத்தில் மணிமேகலையில் முதன்முதலில் வருகிறது. சமயக் கணக்கர்தம் திறம் கேட்ட காதையில் வைணவவாதியைக் குறிப்பிடும் போது, *காதல் கொண்டு கடல்வணன் புராணம் ஓதினான்* என்று குறிப்பிடப்பட்டுள்ளது. இதனால், புராணம் என்ற சொல், தமிழ் மொழியில் மணிமேகலை தோன்றிய காலத்திலேயே வழங்கப் பெற்றுள்ளது என அறிய முடிகிறது. "புராணவித், புராணி" போன்ற சொற்கள் ரிக் வேதத்திலும் அதர்வண வேதத்திலும் காணப்படுகின்றன. எனினும் இச் சொற்கள் புராணத்தைக் குறிக்கவில்லை. பழமையானவன், பழமையைப் பரப்புகிறவன் என்ற பொருளிலேயே இச்சொற்கள் வழங்கியிருக்கின்றன. திருவாசகத்திலே மாணிக்கவாசகர் முதலில் பாடியது சிவபுராணம். அங்கே புராணம் என்பதில் இறைவனுடைய பழமையைச் சொல்கிறார்கள். ஆகவே புராணம் என்ற சொல்லுக்குப் பழமை என்பது பொருள். சேக்கிழாரின் பெரியபுராணம் புகழ்பெற்றது.
# புராணம்

## மகாபுராணங்கள்

மகாபுராணங்கள் கடவுள்களாலும், தேவர்களாலும், முனிவர்களாலும் முதன் முதலாக கூறப்பட்டுள்ளன. அவைகள் மற்றவர்களுக்கு கூறப்பட்டு இறுதியாக வேதவியாசரை அடைந்து எழுத்துவடிவம் பெற்றுள்ளன.  
1. சிவ புராணம் - பிரம்மாவால் நாரதருக்குக் கூறப்பட்டது.
1. கூர்ம புராணம் - புலஸ்தியரால் நாரதருக்கு கூறப்பட்டது.
1. கருட புராணம் - ஸ்ரீமத் நாராயணன் கருடனுக்கு கூறினார்.
1. மார்க்கண்டேய புராணம் - மார்க்கண்டேயர் வியாசர் சீடர்களில் ஒருவரான ஜைமினி முனிவருக்கு கூறியது.
1. அக்கினி புராணம் - அக்கினி தானே வசிஷ்டருக்குக் கூற அவர் வியாசருக்கு கூறினார்.
1. வராக புராணம் - வராகரே கூறினார்.
1. கந்த புராணம் - கந்தனே கூறி அருளினார்.
1. வாயு புராணம் - வாயுவாலேயே கூறப்பட்டதாகும்.
1. விஷ்ணு புராணம் - மத்ஸ்யாவதார விஷ்ணு, மனுவுக்குக் கூறினார்.  
புராணங்களின் தொடக்கத்தில் இந்த புராணங்கள் எவருக்காக மறுபடியும் கூறப்பட்டன, யாரால் கூறப்பட்டன என்பதையும் கூறப்பட்டுள்ளன. அவற்றின் பட்டியல் கீழே கொடுக்கப்பட்டுள்ளது.  
| **புராணத்தின் பெயர்** | **உபதேசித்தவர்** | **உபதேசம் பெற்றவர்** |
| --- | --- | --- |
| பிரம்ம புராணம் | சூதமுனிவர் | சௌகனாதி முனிவர்கள் |
| பத்ம புராணம் |  |  |
| விஷ்ணு புராணம் | பராசர முனிவர் | மைத்ரேய முனிவர் |
| சிவ புராணம் | சூதமாமுனிவர் | நைமிசாரண்ணிய முனிவர்கள் |
| வாயு புராணம் |  |  |
| லிங்க புராணம் | சூதமாமுனிவர் | நைமிசாரண்ணிய முனிவர்கள் |
| கருட புராணம் | ஸ்ரீமத் நாராயணன் | கருடாழ்வார் |
| நாரத புராணம் |  |  |
| பாகவத புராணம் |  |  |
| அக்னி புராணம் |  |  |
| கந்த புராணம் |  |  |
| பவிசிய புராணம் |  |  |
| பிரம்ம வைவர்த்த புராணம் |  |  |
| மார்க்கண்டேய புராணம் |  |  |
| வாமன புராணம் |  |  |
| வராக புராணம் |  |  |
| மச்ச புராணம் |  |  |
| கூர்ம புராணம் |  |  |
| பிரம்மாண்ட புராணம் | } |  |
# புராணம்

## புராணங்களை எடுத்துரைத்த இடம்

காட்டில் குலபதி சௌனகர் தலைமையில் கூடியிருந்த ரிஷிகளுக்கு, சூத புராணிகரான உக்கிரசிரவஸ் என்ற சௌதி, புராணங்கள் மற்றும் மகாபாரதத்தை எடுத்துரைக்கிறார்]]  
வேதவியாசரின் மகன் சுகரிடமிருந்து கற்ற புராணங்கள் மற்றும் இதிகாசங்களை வைசம்பாயனர், அத்தினாபுரத்து மன்னன் பரிட்சித்திற்கு எடுத்துக் கூறும் போது அங்கிருந்த சூத பௌராணிகரான உக்கிரசிரவஸ் அவைகளை நன்கு கேட்டார்.  
அப்புராண இதிகாசங்களை, கோமதி ஆற்றாங்கரையில் அமைந்திருந்த நைமிசாரண்யம் எனப்படும் இடத்தில் உள்ள குலபதி சௌனகர் முதலான முனிவர்களுக்கு எடுத்துரைத்தார் என மகாபாரத்தில் குறிப்படப்பட்டுள்ளது. இந்த நைமிசாரண்யம் திருமங்கையாழ்வாரால் மங்களாசாசனம் (பத்துப் பாசுரங்கள்) செய்யப்பட்ட 108 வைணவத் தலங்களில் ஒன்றாக உள்ளது.
# புராணம்

## புராணங்கள் தோன்றிய காலம்

புராணங்கள் எழுதப் பெற்ற காலத்தைக் கணக்கிட்டுக் கூறுவதில் கருத்து வேறுபாடுகள் உள்ளன. எனவே புராணங்கள் கூறப்பட்ட காலத்தைக் துல்லியமாகக் கணித்துக் கூறுவது இன்றளவும் இயலாததாகவே உள்ளது.  
இந்தியத் துணைக் கண்டத்தில் தோன்றிய நான்கு வேதங்களும் பதினெட்டுப் புராணங்களும் மிகவும் பழமையானவை. உலக அளவில் மிகவும் பழமையான நூல்களாக இவை கருதப் படுகின்றன.  
தொல்காப்பியத்தை எழுதிய புலவரும், திருக்குறளை இயற்றிய புலவரும் தங்களது பெயர், ஊர், வாழ்ந்த காலம், நூலை இயற்றிய ஆண்டு, ஆட்சி செய்த மன்னர் இவை எதையுமே குறிப்பிடவில்லை.  
இவர்களைப் போன்றே, புராணத்தை எழுதிய முனிகளும் தங்களது பெயர், வாழ்ந்த காலம், ஆட்சி செய்த மன்னன் இவைபற்றி எதையும் புராணங்களில் குறிப்பிடவில்லை. வேதவியாசர் வாழ்ந்த காலத்தைக் கருத்திற் கொண்டு, புராணங்களின் காலம் பொ.ஊ. 6 அல்லது பொ.ஊ. 7-ஆம் நூற்றாண்டு என்று சமய நூல் விற்பன்னர்கள் கருத்துத் தெரிவித்துள்ளனர்.
# புராணம்

## புராணங்கள் தோன்றிய காலம்

### இந்து சமயத்தின் பொற்காலம்

பொ.ஊ. 300–600 காலகட்டங்களில் வட நாட்டை ஆண்ட குப்தர்கள் வட மொழியை நன்கு போற்றி வளர்த்துள்ளனர். இந்து சமயமும் வடமொழி இலக்கியமும் புராணங்களும் நன்கு வளர்ச்சி பெற்றன. இவர்கள் காலத்தில் வடமொழியிலுள்ள தொன்மையான புராணங்கள் ஒழுங்குபடுத்தித் தொகுக்கப் பெற்றன என்பர். அதனால் **குப்தர்கள் காலத்தை இந்து சமயத்தின் பொற்காலம்** என்று அழைக்கின்றனர். எனவே வடமொழியில் புராணங்கள் தோன்றிய காலம் பொ.ஊ. 300 க்கும் முற்பட்டதாகக் கருத இயலும்.
# புராணம்

## புராணங்கள் தோன்றிய காலம்

### கலியுகம் தோன்றிய பின்னரே நளன் ஆட்சி செய்தான்

திருப்பூவணப் புராணத்தில், சுச்சோதி தீர்த்த யாத்திரைச் சருக்கம், சுச்சோதி பிதிர்களை முத்தியடைவித்த சருக்கம், மற்றும் நளன் கலிமோசனச் சருக்கம் ஆகிய சருக்கங்கள் பாடப்பெற்றுள்ளன. இதனால், திருப்பூவணப் புராணம் அடங்கிய பிரமகைவர்த்த புராணம் எழுதப்பட்ட காலம், சுச்சோதி மற்றும் நளன் காலத்திற்குப் பிற்பட்ட காலம் என்பது உறுதி.  
திருப்பூவணப் புராணத்தில் நளன்கலிமோசனச் சருக்கத்திலே,  
:"மேவுமந்தமிகுந்திரையாயுக
:மோவில்பல்புகழோங்குநளன்றனக்
:கியாவுநல்கியிருங் கலி தீர்த்தருள்
:பூவணேசன்பொற்கோயில்புகுந்தனன்" (''பாடல் 1325)  
என்று கூறப்பட்டுள்ளது. எனவே **கலியுகம் தோன்றிய பின்னரே நளன் ஆட்சி செய்தான்** என்பதும், அவனது ஆட்சிக்காலத்திற்குப் பிறகே பிரமகைவர்த்த புராணக் கதைகள் கூறப்பட்டுள்ளன என்பதும் உறுதி. 21ம் நூற்றாண்டின் துவக்கத்தில் கலியுகம் தோன்றி 5,102 ஆண்டுகள் ஆகியுள்ளன. எனவே பிரமகைவர்த்த புராணம் எழுதப் பெற்ற காலம் (கலி 5102 ౼ 2000 = பொ.ஊ.மு. 3102). அதாவது பொ.ஊ.மு. 3100க்குப் பிற்பட்டகாலம் எனத் திருப்பூவணப் புராணத்தின் வழியாக அறியமுடிகிறது.  
இந்நூல் பல்வேறு வகைகளில் கம்ப இராமாயணத்துடன் ஒப்பு நோக்கிப் பார்க்கப்படுகிறது.
# புராணம்

## புராண வகைகள்

முதன்மைக் கடவுள்களின் அடிப்படையில் பதினெட்டு புராணங்களும் வருமாறு பிரிக்கப்படுகின்றன. சில இடங்களில் வாயு புராணத்துக்குப் பதிலாக சிவமகாபுராணம் கருதப்படுகின்றது.  
| முதன்மைத் தெய்வம் | எண்ணிக்கை | புராணங்கள் |  |
| --- | --- | --- | --- |
| சிவன் | 10 | லிங்க புராணம், கந்த புராணம், ஆக்கினேய புராணம், பிரம்மாண்ட புராணம், மச்ச புராணம்,
மார்க்கண்டேய புராணம், பவிசிய புராணம், வராக புராணம், வாமன புராணம், வாயு புராணம் |  |
| விஷ்ணு | 04 | விஷ்ணு புராணம், பாகவத புராணம், நாரத புராணம், கருட புராணம் |  |
| பிரம்மா | 02 | பிரம்ம புராணம், பத்ம புராணம் |  |
| சூரியன் | 01 | பிரம்ம வைவர்த்த புராணம் |  |
| அக்கினி | 01 | அக்கினி புராணம் | } |
மகா புராணங்கள் சத்துவம், ராஜசம், தாமசம் என்ற அடிப்படையில் மூன்றாகப் பிரிக்கப்படுகின்றது. சைவர்கள் தமது பத்து புராணங்களுமே சத்துவ புராணங்கள் என்றும், வைணவர்கள் தமது புராணங்களே சத்துவ புராணங்கள் என்றும் கூறிக்கொள்கிறார்கள். பதினெட்டுப் புராணங்களுக்கு மாறாக, உபபுராணங்கள் என்று சொல்லப்படும் பட்டியலில் அடங்குகின்ற புராணங்கள் வருமாறு:  
சூரிய புராணம், கணேச புராணம், காளிகா புராணம், கல்கி புராணம், சனத்குமார புராணம், நரசிங்க புராணம், துர்வாச புராணம், வசிட்ட புராணம், பார்க்கவ புராணம், கபில புராணம், பராசர புராணம், சாம்ப புராணம், நந்தி புராணம், பிருகத்தர்ம புராணம், பரான புராணம், பசுபதி புராணம், மானவ புராணம், முத்கலா புராணம் என்பனவாகும்.
# திருப்பூவணம் புராணம்

வடமொழியில் உள்ள பிரமகைவர்த்த புராணத்தின் தமிழ் மொழிபெயர்ப்பாகத் **திருப்பூவணப் புராணம்** உள்ளது. பதினெண் புராணங்களில், பிரமகைவர்த்த புராணமும் ஒன்று.
# திருப்பூவணம் புராணம்

## பிரமகைவர்த்த புராணம்

" .... முந்த மறைநான்கினொடு புராண மூவாறு முழுதுல
கமிறைஞ்ச வன்பின் மொழிந்த வியாதன்...."  
(பாடல் எண் 60) கூறிய பதினெண் புராணங்களில் பிரமகைவர்த்த புராணமும் ஒன்று.  
இதில் 70 முதல் 84முடிய உள்ள அத்தியாயங்களில் திருப்பூவணப் புராணம் கூறப்பெற்றுள்ளது.
# திருப்பூவணம் புராணம்

## பிரமகைவர்த்தத்திலுள்ள பிற தலபுராணங்கள்

பிரமகைவர்த்த புராணத்தில் திருப்பூவணப் புராணத்தைத் தவிர மற்றபிற திருத்தலங்களின் புராணங்களும் கூறப்பட்டுள்ளன. அவற்றின் பட்டியல் கீழே கொடுக்கப் பட்டுள்ளது.  
| வரிசை எண் | வடமொழி நூல் | தமிழில் மொழிபெயர்த்துப் பாடப் பெற்ற புராணங்கள் |  |
| --- | --- | --- | --- |
| 1. | பிரமகைவர்த்த புராணம் சிவசேத்திர காண்டம் | கருவூர்ப் புராணம் |  |
| 2. | பிரமகைவர்த்த புராணம் உத்தரபாகம் சேத்திர காண்டம் | பாரிஜாதவன அககேசுவர மகாத்மியம் (திருவாடானைத் தலபுராணம்) |  |
| 3. | பிரமகைவர்த்த புராணம் | திருவையாற்றுப் புராணம் |  |
| 4. | பிரமகைவர்த்த புராணம் | மடவார் வளாகம் என்னும் புதுவைத் தலபுராணம் |  |
| 5. | பிரமகைவர்த்த புராணம் சேத்திர காண்டம் | மாயூரப் புராணம் |  |
| 6. | பிரமகைவர்த்த புராணம் | திருவெண்காட்டுப் (சுவேதவனம்) புராணம் |  |
| 7. | பிரமகைவர்த்த புராணம் | அத்தியாயம் 70 முதல் 84 முடிய திருப்பூவணப் (புட்பவனம்)புராணம் | } |
# திருப்பூவணம் புராணம்

## திருப்பூவணப் புராணத் தோற்றம்

புராணக் கதைகளை முதலில் முருகப் பெருமானே நந்திதேவருக்கு உரைத்தார். நந்தி தேவர் அவற்றைச் சனகாதி முனிவர்களுக்கு எடுத்து உரைக்க, அம்முனிவர்கள் வியாசருக்கு விரித்துக் கூறினர் என்றும், வியாச முனிவர் அவற்றைச் சூதமுனிவருக்குத் தொகுத்துக் கூறினார் என்றும் பாடப் பெற்றுள்ளது.  
:"பங்கயத் திருமங்கை சாபந்தவிர்த்திடு காதைதான்
:றங்கு நற் சொல்பகர்ந்துளோர் தஞ்செவிக ;கொடுநாடுவோர்
:துங்கமிக்க பலன்கள் சீர்துன்றுளத் தருள்கூரவே
:மங்கலத்தினி னந்திநேர் வந்துரைக்கினுமாதரோ"  
(பாடல் 858) என்ற இப்பாடல் அமைந்துள்ளது.  
திருநந்தி தேவரே நேரில் வந்தாலும் அனைத்துப் பலன்களையும் விடுதலின்றி எடுத்துக் கூறிடுவது அரிதாகும் என்று பாடப்பெற்றுள்ளது. அவ்வளவிற்குப் பலன்கள் அதிகமாக உள்ளன என்பது இதனால் பொருளாகிறது.
# திருப்பூவணம் புராணம்

## திருப்பூவணப் புராணம் - பொது அமைப்பு

தலபுராண நூல்களில், அத்தலம் தேவாரப் பாடல் பெற்ற தலமாக இருந்தால், முதலில் அத்தலத்திற்கு உரிய தேவாரப் பாடல்கள் இடம் பெற்றுள்ளன. அதன் பின்னர் தலபுராணப் பாடல்கள் உள்ளன. பொ.ஊ. 1897ஆம் ஆண்டு அச்சடிக்கப்பட்ட திருப்பூவணப் புராணப் புத்தகத்திலும் முதலில் தேவாரப் பாடல்களும் அடுத்து புராணப் பாடல்களும் அச்சடிக்கப்பெற்றுள்ளன. முதலில், திருஞானசம்பந்தமூர்த்தி நாயனாரின் முதலாம் திருமுறையில் அமைந்துள்ள தேவாரப் பாடல்களும், அடுத்து மூன்றாம் திருமுறையில் உள்ள பாடல்களும் இடம் பெற்றுள்ளன. அடுத்து திருநாவுக்கரசு நாயனார் பாடல்களும், சுந்தரமூர்த்தி நாயனார் பாடல்களும், கருவூர்த் தேவர் திருவிசைப்பா பாடல்களும் உள்ளன. அருணகிரி நாதரின் பாடல்கள் மூன்று உள்ளன. ஆனால் இம் மூன்று பாடல்களும் இடம் பெறவில்லை.
# திருப்பூவணம் புராணம்

## காலம்

திருப்பூவணப் புராணம் பாடப்பெற்ற காலம் பொ.ஊ. 1620 ஆகும்.
# திருப்பூவணம் புராணம்

## திருப்புவணப் புராணச் சருக்கங்கள்

திருப்பூவணப் புராணத்தில், கடவுள் வாழ்த்து என்று தனிப் பகுதியும், பின்னர் பாயிரம் என்று ஒரு தனிப்பகுதியும் அமைந்துள்ளது. கடவுள் வாழ்த்தில் திருப்பூணக் கோயிலில் உள்ள தெய்வங்களின் பெயர்களே இடம் பெற்றுள்ளன. வேறுபிற தெய்வங்களின் பெயர்களேதும் இடம் பெறவில்லை. கடவுள் வாழ்த்திற்கும் பாயிரத்திற்கும் இடையே கீழ்க்கண்டபடி சருக்கங்கள் அமைக்கப் பெற்றுள்ளன. மேலும், முதற் பாடல் விநாயகர் துதி என்று இல்லாமல் காப்பு என்று உள்ளது.  
:1) காப்பு,
:2) நூற்பயன்,
:3) கடவுள் வாழ்த்து,
:4) அவையடக்கம்,
:5) நைமிசாரணயச் சருக்கம்,
:6) சவுனகர் சூதரை வினவிய சருக்கம்,
:7) திருக்கைலாயச் சருக்கம்,
:8) ஆற்றுச் சருக்கம்,
:9) நாட்டுச் சருக்கம்,
:10) நகரச் சருக்கம்,
:11) பாயிரம்
:12) முதல் 31) முடிய இருபது சருக்கங்களில் புராணக்கதைகள் அமைக்கப் பெற்றுள்ளன.
# திருப்பூவணம் புராணம்

## ஆசிரியர்

திருப்பூவணப் புராணத்தைத் தமிழில் மொழிபெயர்த்து எழுதியவர் கந்தசாமிப் புலவர் ஆவார், இவரது காலம் கி,பி, 1620 ஆகும்,
# சிம்பிள் ஆப்ஜக்ட் ஆக்சஸ் புரோட்டாக்கால்

*சிம்பிள் ஆப்ஜக்ட் ஆக்சஸ் புரோட்டாக்கால்* என உண்மையில் விரிவாக்கப்படும் **SOAP** என்பது கணினி நெட்வொர்க்குகளின் வலை சேவைகளின் செயல்படுத்தலில் பரிமாற்றக் கட்டமைப்புத் தகவலுக்கான ஒரு நெறிமுறை விவரக்கூற்று ஆகும். இது அதன் செய்தி வடிவத்தில் எக்ஸ்டென்சிபில் மார்க்கப் லாங்வேஜைச் (XML) சார்ந்திருக்கிறது, மேலும் இது பொதுவாக செய்தி ஒப்பந்தம் மற்றும் பரிமாற்றத்துக்காக மற்ற பயன்பாட்டு அடுக்கு நெறிமுறைகளைச் (மிகவும் குறிப்பாக தொலை செயல்முறை அழைப்பு (RPC) மற்றும் HTTP) சார்ந்திருக்கிறது. SOAP வலை சேவைகள் நெறிமுறை அடுக்கின் அடித்தள அடுக்கை உருவாக்கலாம், இது உருவாக்க முடிந்த வலை சேவைகளின் மேல் அடிப்படைச் செய்திக் கட்டமைப்பை வழங்குகிறது. இந்த XML சார்ந்த நெறிமுறை பின்வரும் மூன்று பகுதிகள் கொண்டது: செய்தியில் என்ன இருக்கிறது மற்றும் எப்படி அதைச் செயல்படுத்துவது என்பதை விவரிக்கும் ஒரு என்வலெப், பயன்பாடு-விவரிக்கப்பட்ட தரவுவகைகளின் வெளிப்படுத்தப்பட்ட எடுத்துக்காட்டுகளுக்கான குறியீடுடுதல் விதிகளின் தொகுப்பு மற்றும் செயல்முறை அழைப்புகள் மற்றும் பதில்களைக் குறிப்பிடுவதற்கான மரபு ஆகியவை.  
எப்படி SOAP செயல்முறைகளைப் பயன்படுத்தலாம் என்பதற்கான லேமனின் எடுத்துக்காட்டாக, SOAP செய்தி தேடுவதற்கு தேவைப்படும் துணையலகுடன் வலை சேவை இயங்கும் வலைதளத்துக்கு அனுப்பப்படலாம் (எடுத்துக்காட்டாக, வீட்டு விலை தரவுத்தளம்). இந்தத் தளமானது பின்னர் முடிவுத் தரவுடன் (விலைகள், இடம், சிறப்பியல்புகள் மற்றும் பல) XML-வடிவ ஆவணத்தைத் திரும்ப அனுப்பும். ஏனெனில் தரவானது தரப்படுத்தப்பட்ட இயந்திர-சொல்லாக்க வடிவமாகக் திரும்பக் கிடைக்கும், இதனைப் பின்னர் மூன்றாம் தரப்பு வலைத்தளத்தால் நேரடியகா உள்ளிணைக்க முடியும்.  
செய்தி வடிவம், செய்திப் பரிமாற்ற உருமாதிரிகள் (MEP), அடிப்படைப் போக்குவரத்து நெறிமுறை கட்டமைவுகள், செய்தி செயல்பாட்டு மாதிரிகள் மற்றும் நெறிமுறை நீள்-திறன் ஆகியவற்றுக்கான விவரக்கூற்றின் பல்வேறு அடுக்குகளைக் கொண்டதாக SOAP கட்டமைப்பு இருக்கிறது. SOAP என்பது XML-RPCயின் அடுத்த வந்ததாகும், இருப்பினும் இது வேறோர் இடத்தில் இருந்து (பெரும்பாலும் WDDX இலிருந்து) அதன் போக்குவரத்தையும் இடைவினை நடுநிலைத்தன்மையையும் மற்றும் என்வலெப்/ஹெட்டர்/உடல்பகுதி ஆகியவற்றையும் கடனாகப் பெறுகிறது.
# சிம்பிள் ஆப்ஜக்ட் ஆக்சஸ் புரோட்டாக்கால்

## வரலாறு

**SOAP** என்பது முன்னர் 'சிம்பிள் ஆப்ஜக்ட் ஆக்சஸ் புரோட்டோகால்' என அழைக்கப்பட்டது, ஆனால் இந்த விரிவுப்பெயர், தரத்தின் பதிப்பு 1.2 உடன் கைவிடப்பட்டது. பதிப்பு 1.2 ஜூன் 24, 2003 இல் W3C பரிந்துரையைப் பெற்றது. இந்த விரிவுப்பெயர் சிலநேரங்களில் சர்வீஸ்-ஓரியன்டட் ஆர்கிடெக்ச்சர் எனப்படும் **SOA** உடன் குழப்பத்தை ஏற்படுத்துகிறது; எனினும் SOAP என்பது SOA இலிருந்து முற்றிலும் மாறுபட்டது.  
SOAP, டேவ் ஒயினர், டான் பாக்ஸ், பால் ஆட்கின்சன் மற்றும் மோசன் ஆல்-கோசியன் ஆகியோரால் 1998 இல் மைக்ரோசாஃப்டின் (அந்த நேரத்தில் ஆட்கின்சன் அங்கு பணிபுரிந்தார்) ஆதரவுடன் முதன்முதலில் பொருள்-அணுகல் நெறிமுறையாக வடிவமைக்கப்பட்டது. SOAP விவரக்கூற்று வேர்ல்ட் வைடு வலை கூட்டமைப்பின் XML நெறிமுறைப் பணிக் குழு மூலமாகத் தற்போது பராமரிக்கப்படுகிறது.
# சிம்பிள் ஆப்ஜக்ட் ஆக்சஸ் புரோட்டாக்கால்

## போக்குவரத்து முறைகள்

SOAP, போக்குவரத்து நெறிமுறையாக இணையப் பயன்பாட்டு அடுக்கு நெறிமுறையைப் பயன்படுத்துகிறது. இதில் சில நெறிமுறைகள் அவற்றின் திட்டமிடப்படாதப் நோக்கமாகத் தவறாகப் பயன்படுத்தப்பட்டிருக்கிறது என விமர்சகர்கள் வாதிடுகிறார்கள், மேலும் ஆகையால் அதன் பங்கை அவை நன்றாக நிறைவு செய்யவில்லை. SOAP இன் ஆதரவாளர்கள் மற்ற நெறிமுறைகளின் நுழைவுவழிக்கான பல்வேறு நிலைகளில் நெறிமுறைகளின் வெற்றிகரமான பயன்பாட்டுக்கு இணையானவைகளாக இதனை விவரிக்கிறார்கள்.  
SMTP மற்றும் HTTP இரண்டும் SOAPக்கான போக்குவரத்தாக பயன்படுத்தக்கூடிய ஏற்கத்தக்க பயன்பாட்டு அடுக்கு நெறிமுறைகளாக இருக்கின்றன, ஆனால் HTTP இன்றைய இணைய உட்கட்டமைப்புடன் நன்றாகச் செயல்படுவதன் மூலமாக பரவலாக ஏற்றுக்கொள்ளப்படுகிறது; குறிப்பாக, நெட்வொர்க் ஃபயர்வால்களுடன் HTTP நன்றாகச் செயல்படுகிறது. எளிமையான அல்லது பரஸ்பர உறுதிப்பாட்டுடன் HTTPSஇன் (இது பயன்பாட்டு நிலையில் HTTP ஆக அதே நெறிமுறையாக இருக்கிறது, ஆனால் மறையிடப்பட்ட போக்குவரத்து நெறிமுறையின் கீழ் பயன்படுத்துகிறது) மேலும் SOAP பயன்படுத்தப்படலாம்; இது வலை சேவைப் பாதுகாப்பு வழங்குவதற்கு ஏற்றுக்கொள்ளப்பட்ட WS-I முறை என WS-I பேசிக் புரொஃபைல் 1.1 இல் குறிக்கப்பட்டிருக்கிறது. இது பொதுவாக ஃபயர்வால்கள் மூலமாக வடிகட்டப்படும் GIOP/IIOP அல்லது DCOM போன்ற மற்ற பங்கிடப்பட்ட நெறிமுறைகளின் மேல் முக்கியமாக நன்மையளிப்பதாக இருக்கிறது. *SOAP ஓவர் AMQP* சில செயல்படுத்தல் ஆதரவுக்கான மற்ற சாத்தியக்கூறும் கொண்டு இருக்கிறது.  
XML பெரும்பாலான கார்ப்பரேசன்கள் மற்றும் திறந்த மூல மேம்பாட்டு முயற்சிகள் மூலமாக அதன் பரவலான பயன்பாடு காரணமாக தரமான செய்தி வடிவமாகத் தேர்ந்தெடுக்கப்பட்டது. கூடுதலாக, பரவலான பல்வேறு வகைகளில் இலவசமாகக் கிடைக்கக்கூடிய கருவிகள், SOAP-சார்ந்த செயல்படுத்தலுக்கு நிலைமாற்றத்தைக் கணிசமான அளவில் எளிதாக்குகின்றன. ஓரளவு நீண்ட தொடரியல் உடைய XML, நன்மைகள், குறைபாடுகள் இரண்டையும் கொண்டிருக்கின்றன. இது மனிதர்கள் படிக்கக்கூடிய திறன், பிழை கண்டறிதல் மற்றும் பைட்-வரிசை (என்டீயன்னஸ்) போன்ற உள்ளியக்கத்திறன் பிரச்சினைகளைத் தவிர்த்தல் போன்றவற்றை ஊக்குவித்த போதும், இது செயல்பாட்டு வேகத்தைத் தாமதப்படுத்தலாம் மற்றும் சிக்கலாக்கலாம். எடுத்துக்காட்டாக, CORBA, GIOP, ICE மற்றும் DCOM போன்றவை மிகவும் குறுகிய பைனரி செய்தி வடிவத்தைப் பயன்படுத்துகின்றன. மற்றொரு வகையில், வன்பொருள் சாதனங்கள், XML செய்திகளின் செயல்பாட்டைத் துரிதப்படுத்தும் வகையில் கிடைக்கின்றன. பைனரி XML என்பது XML இன் செயல்வீதத் தேவைகளை ஒழுங்குபடுத்துவதற்கான வழிவகையாகவும் ஆராயப்படுகிறது.
# சிம்பிள் ஆப்ஜக்ட் ஆக்சஸ் புரோட்டாக்கால்

## மாதிரி SOAP செய்தி

### கோரிக்கை

<source lang="xml">
<soapenv:Envelope
xmlns:soapenv="http://schemas.xmlsoap.org/soap/envelope/"
xmlns:xsi="http://www.w3.org/2001/XMLSchema-instance"
xsi:schemaLocation="http://schemas.xmlsoap.org/soap/envelope/
http://schemas.xmlsoap.org/soap/envelope/">
<soapenv:Body>
<req:echo xmlns:req="http://localhost:8080/axis2/services/MyService/">
<req:category>classifieds</req:category>
</req:echo>
</soapenv:Body>
</soapenv:Envelope>
</source>
# சிம்பிள் ஆப்ஜக்ட் ஆக்சஸ் புரோட்டாக்கால்

## மாதிரி SOAP செய்தி

### பிரதிசெயல்

<source lang="xml">
<soapenv:Envelope
xmlns:soapenv="http://schemas.xmlsoap.org/soap/envelope/"
xmlns:wsa="http://schemas.xmlsoap.org/ws/2004/08/addressing"
xmlns:xsi="http://www.w3.org/2001/XMLSchema-instance"
xsi:schemaLocation="http://schemas.xmlsoap.org/soap/envelope/
http://schemas.xmlsoap.org/soap/envelope/">
<soapenv:Header>
<wsa:ReplyTo>
<wsa:Address>http://schemas.xmlsoap.org/ws/2004/08/addressing/role/anonymous</wsa:Address>
</wsa:ReplyTo>
<wsa:From>
<wsa:Address>http://localhost:8080/axis2/services/MyService</wsa:Address>
</wsa:From>
<wsa:MessageID>ECE5B3F187F29D28BC11433905662036</wsa:MessageID>
</soapenv:Header>
<soapenv:Body>
<req:echo xmlns:req="http://localhost:8080/axis2/services/MyService/">
<req:category>classifieds</req:category>
</req:echo>
</soapenv:Body>
</soapenv:Envelope>
</source>
# சிம்பிள் ஆப்ஜக்ட் ஆக்சஸ் புரோட்டாக்கால்

## தொழில்நுட்பத் திறனாய்வு

### நன்மைகள்

- SOAP ஓவர்** HTTP** பயன்படுத்துதல் முந்தைய தொலைதூர நிறைவேற்றல் தொழில்நுட்பத்தைக் காட்டிலும் எளிதாக ப்ராக்சீக்கள் மற்றும் ஃபயர்வால்கள் மூலமாகத் தொடர்புகொள்வதற்கு அனுமதிக்கிறது.
- SOAP மாறுபட்ட போக்குவரத்து நெறிமுறைகளைப் பயன்படுத்த அனுமதிப்பதற்குப் போதுமான பல்துறைத்திறனுடன் இருக்கிறது. வழக்கமான அடுக்குகள் போக்குவரத்து நெறிமுறையாக HTTPஐப் பயன்படுத்துகின்றன, ஆனால் மற்ற நெறிமுறைகளும் பயன்படுத்தலாம் (எ.கா., SMTP).
- SOAP இயக்குதளம் சாராததாக இருக்கிறது.
- SOAP மொழி சாராததாகவும் இருக்கிறது.
# சிம்பிள் ஆப்ஜக்ட் ஆக்சஸ் புரோட்டாக்கால்

## தொழில்நுட்பத் திறனாய்வு

### குறைபாடுகள்

- வெர்போஸ் XML வடிவத்தின் காரணமாக, CORBA போன்ற போட்டி மிடில்வேர் தொழில்நுட்பங்களைக் காட்டிலும் SOAP கணிசமான அளவில் மெதுவாக இருக்கலாம். இது சிறிய செய்திகளை மட்டுமே அனுப்பும் போது ஒரு பிரச்சினையாக இல்லாமல் இருக்கலாம். பதிக்கப்பட்ட பைனரி பொருட்களுடன் கூடிய XML இன் சிறப்பு நிலைகளுக்கான செயல்பாட்டை மேம்படுத்துவதற்கு, செய்திப் பரிமாற்ற உகப்புப்பாட்டு இயங்கமைப்பு அறிமுகப்படுத்தப்பட்டது.
- HTTP ஐ ஒரு போக்குவரத்து நெறிமுறையாகச் சார்ந்திருத்தல் மற்றும் WS-அட்ரசிங் அல்லது ESB பயன்படுத்தப்படாத போது, இடைவினையாளர்களின் பங்குகள் நிலையானதாக இருக்கிறது. ஒரு நபர் (கிளையண்ட்) மட்டுமே மற்றதன் சேவைகளைப் பயன்படுத்த முடியும். டெவலப்பர்கள் இந்தப் பொதுவான நிகழ்வில் அறிவித்தலுக்கு மாறாகப் போலிங்கைப் பயன்படுத்த வேண்டும்.
- போக்குவரத்து நெறிமுறையாக HTTPயின் பெரும்பாலான பயன்பாடுகள் HTTP இல் செயல்பாடுகள் எப்படி வடிவமைக்கப்பட்டிருக்கிறது என்பதை அறியாதவையாக இருக்கின்றன. இது IP அடுக்கில் மாறுபட்ட நெறிமுறைகள் எப்படி ஒன்றுக்கொன்று உச்சியில் அமர்ந்திருக்கின்றன என்பதற்கு வடிவமைப்பு ஒத்ததாக இருக்கின்றன. ஆனால் இந்த ஒப்புமை சரியானதாக இல்லை; போக்குவரத்து நெறிமுறையாக பயன்படுத்தப்படும் பயன்பாட்டு நெறிமுறைகள் உண்மையில் போக்குவரத்து நெறிமுறைகள் அல்ல. அதன் விளைவாக, செயல்பாட்டிற்கு உகந்த முறை பயன்படுத்தப்பட்டிருக்கிறதா என்பதை அறிந்து கொள்வதற்கு வழி இல்லை. இது உப-உகந்த முடிவுகளுடன் பிரச்சினைக்குரிய பயன்பாட்டு-நெறிமுறை நிலையில் நல்ல பகுப்பாய்வை உருவாக்குகிறது, எடுத்துக்காட்டாக, ஒரு POST செயல்பாடு அது மிகவும் இயல்பாக GET ஆக வடிவமைக்கப்படும் போது பயன்படுத்தப்படுகிறது. REST கட்டமைப்பு HTTPயின் வரையறுக்கப்பட்ட முறைகளின் ஏற்ற பயன்பாட்டை உருவாக்கும் மாற்று வலை சேவையாக மாறியிருக்கிறது.
- ஒரு போக்குவரத்து நெறிமுறையாக HTTPஐச் சார்ந்திருக்கும் போது, வலை உலவுவதற்கு மட்டுமே வடிவமைக்கப்பட்டிருக்கும் ஒரு ஃபயர்வால், HTTP தொகுப்புகளின் மிகவும் விரிவான (ஆகையால் அது மிகவும் விலையுயர்ந்தது) பகுப்பாய்வைச் செயல்படுத்துவதற்குக் கட்டாயப்படுத்தப்படுகிறது.
- SOAP திறந்த தரநிலை உடையதாக இருந்த போதும், அனைத்து மொழிகளும் ஏற்ற ஆதரவை வழங்குவது இல்லை. ஜாவா, கர்ல், டெல்பி, PHP, .NET மற்றும் ஃபிளெக்ஸ் போன்றவை சிறப்பான SOAP உள்ளிணைப்பு மற்றும்/அல்லது IDE ஆதரவை வழங்குகின்றன. சில பெர்ல் மற்றும் பைத்தான் ஆதரவு ஏற்கனவே இருக்கிறது.
# கடையெழு வள்ளல்கள்

**கடையெழு வள்ளல்கள்** என்போர் சங்க காலத் தமிழகத்தில் வாழ்ந்த வள்ளல்களின் தொகுப்பில் கடைசியாக வரும் ஏழு வள்ளல்கள் ஆவர். சிறுபாணாற்றுப் படையைப் பாடிய நல்லூர் நத்தத்தனார், ஏழு வள்ளல்கள் பற்றியும் அவர்களின் கொடைமடச் செயல்கள் பற்றியும் கூறியுள்ளார். கொடைமடச் செயல்கள் என்றால், பகுத்தறியாது மடமையோடு கொடையளித்த செயல்கள் என்று கூறலாம். இத்தகைய செயல்களே அவ்வள்ளல்களுக்குச் சிறப்பைச் சேர்த்தன என்பதும் உண்மையாகும். இந்த வள்ளல்களைப் பற்றிய செய்திகளை எட்டுத்தொகை நூல்களுள் ஒன்றான புறநானூற்றுப் பாடல்களும் கூறுகின்றன.
# கடையெழு வள்ளல்கள்

## சிறுபாணாற்றுப்படை காட்டும் தொகுப்பு

1. பேகன் - மயிலுக்குப் போர்வை அளித்தவன் (**பொதினி -பழனி**)
1. பாரி - முல்லைக்குத் தேர் தந்தவன் (**பறம்பு மலை**)
1. காரி - (**திருக்கோவிலூர்**) ஈர நன்மொழி கூறியவன் (councilman)
1. ஆய் - நீலநாகம் நல்கிய கலிங்கத்தை ஆலமர் செல்வனுக்கு (குற்றாலநாதருக்கு) அணிவித்தவன் (**பொதிகை மலை**)
1. அதியமான் - நெல்லிக்கனியை ஔவைக்கு அளித்தவன் (**தகடூர் - தர்மபுரி**)
1. நள்ளி - துளிமழை பொழியும் நளிமலை (**நீலகிரி**) நாடன். நட்டோர் உவப்ப நடைப்பரிகாரம் நல்கியவன். நண்பர்கள் வாழ்க்கை நடத்துவதற்கு வேண்டிய அனைத்து வசதிகளையும் நல்கியவன்
1. ஓரி -(**கொல்லிமலை**) தன் குறும்பொறை நாடு முழுவதையும் கோடியர்க்கு(யாழ் மீட்டும் பாணர்க்கு) அளித்தவன். தன் ஓரி என்னும் குதிரைமீதேறி, காரி என்னும் குதிரைமேல் வந்து தாக்கிய காரியோடு போரிட்டவன்.
# கடையெழு வள்ளல்கள்

## பெருஞ்சித்திரனார் பாடல் புறநானூறு 158 காட்டும் தொகுப்பு

1. பாரி - பறம்பிற் கோமான் (பரம்புமலை அரசன், மூவேந்தரோடு போரிட்டவன்)
1. ஓரி - கொல்லிமலை நாட்டை ஆண்டவன்
1. காரி - காரி என்னும் குதிரைமேல் சென்று போரிட்டவன்
1. மலையன் - 'மறப்போர் மலையன்', மாரி போல் ஈகைப்பண்பு கொண்டவன்.
1. எழினி - குதிரைமலை நாட்டை ஆண்டவன் ("ஊராது ஏந்திய குதிரை"), கூவிளங்கண்ணி மாலை அணிந்தவன். கூர்வேல் கொண்டு போர் புரிபவன்.
1. பேகன் - கடவுள் காக்கும் மலை (பொதினி என்னும் பழனி) நாடன்
1. ஆய் - "மோசி பாடிய ஆய்"
# கடையெழு வள்ளல்கள்

## தொகுப்பில் மாற்றம்

சிறுபாணாற்றுப்படையில் அதிகன் எழுவரில் ஒருவனாகத் தொகுக்கப்பட்டுள்ளான்.  
புறநானூற்றில் எழினி எழுவரில் ஒருவனாகத் தொகுக்கப்பட்டுள்ளான்.
# கடையெழு வள்ளல்கள்

## கடையெழு வள்ளல்கள்

1. குமணன்
1. சகரன்
1. சகாரன்
1. செம்பியன் (சிபிச் சக்கரவர்த்தி)
1. துந்துமாரி
1. நளன்
1. நிருதி
ஆகிய எழுவரைத் தலையெழு வள்ளல்கள் எனத் தொகுத்துக் காட்டுவர்.  
இந்தத் தொகுப்பு வரலாற்றுக்கு முரணானது.  
குமணன் கடையெழு வள்ளல்களின் காலத்துக்குப் பிற்பட்டவன்.  
செம்பியன் எனக் குறிப்பிடப்படுபவன் சிபிச் சக்கரவர்த்தி எனப் பேசப்படுபவன்.  
தந்துமாறன் என்னும் வள்ளலைச் சங்கவருணர் என்னும் நாகரியர் பாடிய பாடல் ஒன்று புறநானூற்றில் உள்ளது.  
நிடத-நாட்டு நளன் பற்றிய இலக்கியம் உள்ளது.  
பிற மூவர் புராணக் கதை மாந்தர்.
# கடையெழு வள்ளல்கள்

## இவற்றையும் காண்க

வள்ளல்
# முரண்பாடான சிரிப்பு

முரண்பாடான சிரிப்பு என்பது பொருந்தாத இடத்தில் பொருந்தாத காரணத்தினால் உருவாகும் அளவிறந்த நகைப்பு ஆகும்.  
இது அசாதாராண மனநிலையோடு தொடர்புடையது. கஞ்சா போன்ற போதைப்பொருள் பயன்பாட்டிலும் மற்றும் சில மனநோய்களிலும் இது நிகழலாம்.
# முரண்பாடான சிரிப்பு

## இவற்றையும் காண்க

- முரண்பாடான மருந்துச்செயல்
- முரண்பாடான நெஞ்சுக்கூடு இயக்கம்
- முரண்பாடான நோக்கம்
- முரண்பாடான தவளை
- முரண்பாடான உடையவிழ்ப்பு
- சிரிப்பு
# முரண்பாடான நோக்கம்

உளவியல் மருத்துவத்தில் **முரண்பாடான நோக்கம்** (*Paradoxical intention*) அல்லது **முரண்பாடான எண்ணம்** என்பது மனநோய் எண்ணத்தை (*neurotic thought*) தாராளமாக எண்ணுதல் ஆகும். இதனால் அந்த எண்ணம் எவ்வளவு தவறானது என்றும் அதை நீக்க வேண்டுமென்றும் நோயாளி உணர முடியும்.
# முரண்பாடான நோக்கம்

## இவற்றையும் காண்க

- முரண்பாடான சிரிப்பு
- முரண்பாடான மருந்துச்செயல்
- முரண்பாடான நெஞ்சுக்கூடு இயக்கம்
- முரண்பாடான உடையவிழ்ப்பு
- முரண்பாடான தவளை
# அடால்ஃப் மேயர் (மனநல மருத்துவர்)

**அடால்ஃப் மேயர்** (*Adolf Meyer*) சுவிட்சர்லாந்தில் பிறந்தவர். இருபதாம் நூற்றாண்டின் முதல் பாதியில் மனநல மருத்துவத் துறையில் கலங்கரை விளக்கமாய் விளக்கியவர். அமெரிக்க மனநல மருத்துவர் கூட்டமைப்பின் தலைவராய் உயர்ந்தவர்.  
இவர் மனநோய்களைப் புரிந்து கொள்வதில் அறிவியல் பூர்வமான அணுகுமுறையை வலியுறுத்தினார். நடத்தை மாறுபாடுகளுக்கு (*behavioral abnormalities*) தொற்றுக்கிருமிகள் காரணமாக இருக்கலாமோ எனும் வாதத்தை முன் வைத்தார்.  
இவர் எந்தப் புத்தகமும் எழுதியதில்லை. ஆனாலும் இவர் எழுதிய கட்டுரைகள், இவரின் பண்புநலன்கள், இவரது மாணவர்கள் ஆகியவற்றின் மூலமாக இவர் புகழ் பெருகியது.
# இருப்புக் கொள்ளாமை

**இருப்புக் கொள்ளாமை** (*Akathisia*, *acathisia*) என்பது அக ஓய்வின்மையினால் உண்டாகும் நோய்க்குறித் தொகுதியாகும். இதனால் நோயரால் ஓர் இடத்தில் அமர்ந்திருக்கவோ அசையாமல் இருக்கவோ முடியாது.
# இருப்புக் கொள்ளாமை

## காரணங்கள்

பெரும்பாலும் மருந்துகளால் தான் உண்டாகிறது.  
- மனநல மருந்துகள் - ஹாலோபிரிடால் (*haloperidol*), ட்ரைஃப்ளுபெரசின் (*trifluoperazine*), ரெஸ்பெரிடோன் (*risperidone*), குளோர்புரொமசைன் (*chlorpromazine*)
- மன அழுத்தத்திற்காக தரப்படும் மருந்துகள்
- வாந்தி நிறுத்தும் மருந்துகள்
- ஓபியம், கொகெயின் போன்றவற்றைப் பயன்படுத்தி விட்டு நிறுத்திய பின்
# புணர்ச்சிப் பரவசநிலையின்மை

**புணர்ச்சிப் பரவச நிலையின்மை** (*Anorgasmia*) என்பது போதுமான தூண்டல் தரப்பட்டும் புணர்ச்சியின் போது பரவசநிலையை எய்த இயலாமை ஆகும். இது மனநல நோய்களுள் ஒன்றாக வகைப்படுத்தப்பட்டாலும் பெரும்பாலும் இது மருத்துவ காரணங்களாலேயே (*medical causes*) உண்டாகிறது.
# புணர்ச்சிப் பரவசநிலையின்மை

## முதல் நிலை பரவசமின்மை

வாழ்நாளில் ஒரு முறை கூட உச்ச கட்டமாகிய பரவச நிலையை எய்தாதவர்கள். பெண்களில் அதிகம் காணப்படும் இது ஆண்களில் அதுவும் இளம் ஆண்களில் மிக அரிதான ஒன்று.
# புணர்ச்சிப் பரவசநிலையின்மை

## இரண்டாம் நிலை பரவசமின்மை

இவர்கள் முன்னம் பரவசநிலை அனுபவித்தவர்கள். சில காரணங்களால் தற்போது அனுபவிக்க இயலாதவர்கள்.
# புணர்ச்சிப் பரவசநிலையின்மை

## இரண்டாம் நிலை பரவசமின்மை

### காரணங்கள்

- மதுப்பழக்கம்
- மன அழுத்தம் (depression)
- இடுப்பெலும்பு பாதிக்கப்பட்ட நிலை (Pelvic surgery)
- மாதவிடாய் நிறுத்தம் - மாதவிடாய் முடிந்த நிலை (menopause)
- சுக்கிலத்தை அகற்றும் அறுவைச் சிகிச்சை (Prostate Removal) (ஆண்குறிக்குச் செல்லும் நரம்புகளும் அகற்றப்படுவதால்)
- சர்க்கரை நோயால் விளைந்த நரம்பு பாதிப்பு (Diabetic Neuropathy)
- முள்ளந்தண்டுவட பாதிப்பு (Spinal cord lesions)
- உறுப்பழிவு (Genital mutilation)
# புணர்ச்சிப் பரவசநிலையின்மை

## சூழ்நிலை பரவசமின்மை

இவர்கள் சில குறிப்பிட்ட சூழல்களில் (situational) மட்டும் பரவசமெய்த இயலாதவர்கள். எடுத்துக்காட்டாக சில ஆண்கள் *(quad honc)* மனைவியைத் தவிர பிற பெண்களிடம் பரவசமெய்துவார்கள்.
# வேலுத்தம்பி தளவாய்

**வேலாயுதன் செண்பகராமன் தம்பி** (1765–1809) திருவிதாங்கூர் சமஸ்தானத்தில் மகாராஜா **பாலராமவர்மா குலசேகரப் பெருமாள்** மன்னராக வீற்றிருந்த காலத்தில் **தளவாய்** மற்றும் படைத் தளபதியாக இருந்தவர். வேலுத்தம்பி என அறியப்பட்ட இவர் நாஞ்சில் நாட்டு களரி வீரன் ஆவார். பிரித்தானிய கிழக்கிந்திய நிறுவனத்தை எதிர்த்துப் போரிட்டவர்.
# வேலுத்தம்பி தளவாய்

## ஆரம்ப கால வாழ்க்கை

வேலாயுதன் செண்பகராமன் தம்பி என்ற வேலுத்தம்பி கி.பி.1765-ம் ஆண்டு மே மாதம் 6**-**ம் நாள் அன்றைய திருவிதாங்கூர் சமஸ்தானத்தின் நாஞ்சில் நாட்டில் (இன்றைய தமிழ்நாட்டின் கன்னியாகுமரி மாவட்டம் கல்குளம் தாலுக்காவிற்கு உட்பட்ட) இரணியல் தேசத்து தலக்குளம் என்ற கிராமத்தில் வலியவீட்டில் பிறந்தார். இவரது பெற்றோர்கள் திரு.குஞ்ஞுமயூற்றி பிள்ளை, திருமதி.வள்ளியம்மை தங்கச்சி ஆவர்.  
திருவிதாங்கூர் மாமன்னர் மார்த்தாண்ட வர்மா ஆட்சி காலத்தில் "செண்பகராமன்" பட்டம் பெற்ற உயர்ந்த குடும்பத்தில் பிறந்தவர் வேலுத்தம்பி. இவரது குடும்ப பெயர் "இடப்பிரபு குலோத்துங்க கதிர்குலத்து முளப்படை அரசனான இறையாண்ட தலக்குளத்து வலியவீட்டில் தம்பி செண்பகராமன் வேலாயுதன்" என்பதாகும். தலக்குளத்து வேலுத்தம்பி என பரவலாக அறியப்பட்டார். இவருடைய சகோதரன் பத்மநாபன் தம்பி ஆவார். வேலுத்தம்பி நாயர் (பிள்ளை) சமூகத்தை சேர்ந்தவர். மலையாளத்தை தாய்மொழியாக கொண்டவர். மேலும் தமிழ், உருது ஆகிய மொழிகளில் புலமை பெற்றிருந்தார். யாருக்கும் அஞ்சாத வீரம், எந்த ஒரு செயலையும் துணிந்து செய்யும் தைரியம், இளம்வயதிலேயே களரி கலை திறமை கொண்டு சுற்றுவட்டாரப் பகுதிகளில் எவரும் வெல்ல முடியாத வீரனாக காணப்பட்டார்.
# வேலுத்தம்பி தளவாய்

## காரியக்கார் <small>(தாசில்தார்)</small>

பதினெட்டாம் நூற்றாண்டின் பிற்பகுதியில், திருவிதாங்கூரில் மாமன்னர் **மார்த்தாண்ட வர்மா** ஆட்சி காலம் முடிந்து மன்னர் **தர்மராஜா** கார்த்திகை திருநாள் இராமவர்மா ஆட்சி செய்த கி.பி.1758 - 1798 காலம் திருவிதாங்கூரின் பொற்காலம் என போற்றப்படுகிறது. ஒருமுறை மன்னரின் இராமேஸ்வர பயணத்தில் அவருடைய உடைமைகள் களவு செய்யப்பட்டது. அரசவை வீரர்கள் முயன்று கண்டுபிடிக்க முடியவில்லை. பின்னர், களவு பொருட்களை கண்டுபிடிக்கும் பொறுப்பு இருபது வயது களரி வீரனாக இருந்த தலக்குளத்து வேலுத்தம்பியிடம் ஒப்படைக்கப்பட்டது. தன்னுடைய நாஞ்சில் படையுடன் புறப்பட்ட வேலுத்தம்பி, மூன்று நாட்களில் களவு போன பொருட்களுடன் மன்னர் முன் வந்து நின்றார். வேலுத்தம்பியின் திறமையை கண்டு வியந்த மன்னர் தர்மராஜா கி.பி.1784-ம் ஆண்டு வேலுத்தம்பியை மாவேலிக்கர எனும் இடத்தில் வரி வசூலிக்கும் அரசு **காரியக்காராய்** (தாசில்தார்) நியமித்தார்.
# வேலுத்தம்பி தளவாய்

## ஆங்கில கிழக்கிந்தியக் கம்பெனி

கி.பி.1789-ல் மைசூர் மன்னர் திப்பு சுல்தான் திருவிதாங்கூரின் மீது படையெடுத்தபோது மன்னர் தர்மராஜா ஆங்கிலேயரிடம் உதவி நாடினார். **ஆங்கில கிழக்கிந்தியக் கம்பெனி** திருவிதாங்கூரின் உதவிக்கு வந்தது. கி.பி.1790-ல் கம்பெனி திப்பு சுல்தான் மீது போர் தொடுத்து அவரை தோற்கடித்தது. திருவிதாங்கூர் திப்பு சுல்தானிடமிருந்து காப்பாற்றப்பட்டது. ஆனால், போர் செலவுக்காக திருவிதாங்கூர் அரசு கிழக்கிந்தியக் கம்பெனிக்கு ஒரு பெருந்தொகை கொடுக்க வேண்டியதிருந்தது. பின்னர் அந்நியப் படையெடுப்பிலிருந்து திருவிதாங்கூரை பாதுகாத்துக் கொள்வதற்காக கிழக்கிந்தியக் கம்பெனியோடு ஒரு நிரந்தர உடன்படிக்கை செய்ய தீர்மானிக்கப்பட்டது. கி.பி.1795-ல் செய்யப்பட்ட உடன்படிக்கையின்படி திருவிதாங்கூர் அரசு ஆண்டுதோறும் கம்பெனிக்கு ஒரு பெருந்தொகையை கப்பமாகக் கொடுக்க ஒப்புக் கொண்டது. இந்த உடன்படிக்கை மூலம் கிழக்கிந்தியக் கம்பெனிக்கும் திருவிதாங்கூருக்கும் அரசியல் தொடர்பு ஏற்பட்டது.
# வேலுத்தம்பி தளவாய்

## முளகு மடிசீல காரியக்கார் <small>(நிதி அமைச்சர்)</small>

திருவிதாங்கூரின் மன்னராக கி.பி.1798-ம் ஆண்டு மகாராஜா அவிட்டம் திருநாள் **பலராம வர்மா** **குலசேகரப் பெருமாள்** அரியணை ஏறிய போது, நாடு அமைதியின்மை மற்றும் பல்வேறு உள் மற்றும் வெளி அரசியல் பிரச்சினைகளால் பாதிக்கப்பட்டது. பதினாறு வயது சிறுவனாக இருந்த மன்னர் பலராம வர்மா, தளவாய் **ஜெயந்தன் சங்கரன் நம்பூதிரி** என்பவரின் செல்வாக்கின் கீழ் இருந்தார். சர்வாதிகார ஆட்சி புரிந்த சங்கரன் நம்பூதிரி நாணயமற்றவர், இதற்கு முன் இருந்த சிறந்த நிர்வாகியான தளவாய் இராஜா கேசவதாசன் மரணத்திற்கு குற்றம் சாட்டப்பட்டவர். நம்பூதிரியும் அவரது ஆதரவு அமைச்சர்களான தக்கலை **சங்கரநாரயணன் செட்டி** மற்றும் தச்சில் **மாத்தூதரகன்** ஆகியோர் அரசுக்கு ஏதிராக செயல்பட்டனர். அதிக வரி வசூலித்து மக்களை கொடுமைப்படுத்தினர். ஆங்கில அரசுக்கு முழு ஆதரவாக செயல்பட்டனர். இவர்களது ஊழல்களால் திருவிதாங்கூரில் நிதி பற்றாக்குறை ஏற்பட்டு கருவூலம் காலியானது.  
தளவாய் சங்கரன் நம்பூதிரி திருவிதாங்கூர் அரசின் கஜானாவை நிரப்புவதற்காக அனைத்து தாசில்தாரர்களையும் அழைத்து மூன்றாயிரம் ரூபாய் அரசுக்கு நிதி கட்டுமாறு கட்டளையிட்டார். ஆனால், மாவேலிக்கர தாசில்தாரான வேலுத்தம்பி மறுத்தார். நான் நாஞ்சில் நாடு சென்று நிதி திரட்டிக் கொண்டு வருகிறேன் என்று மூன்று நாட்கள் அவகாசம் கேட்டு மாவேலிக்கரையில் இருந்து தலக்குளம் வந்து சேர்ந்தார். தளவாய் சங்கரன் நம்பூதிரி மற்றும் அவரது இணை அமைச்சர்கள் சேர்ந்து நடத்தும் கொடுங்கோல் ஆட்சிக்கு முடிவு கட்ட எண்ணினார். நிதி கட்டாமல் கால தாமதம் செய்த வேலுத்தம்பியை கைது செய்ய அரசு ஆணை பிறப்பித்தார் தளவாய் சங்கரன் நம்பூதிரி. இதனால் கோபம் கொண்ட வேலுத்தம்பி **1799**-ம் ஆண்டு மே மாதம் தலக்குளம் மற்றும் இரணியல் பகுதிகளில் இருந்து ஆயுதம் தாங்கிய ஒரு பெரும் படையைத் திரட்டி திருவனந்தபுரம் கோட்டையை முற்றுகையிட்டு மன்னருக்கு எதிராக கலகம் செய்தார். மக்களுக்கு கொடுக்கப்பட்ட வரியை குறைக்க வேண்டும் என்றும், கொடுங்கோல் ஆட்சி புரியும் சங்கரன் நம்பூதிரியை தளவாய் பதவியில் இருந்து நீக்க வேண்டும் என்றும், ஊழல் அமைச்சர்களுக்கு தண்டனை வழங்க வேண்டும் என்று மன்னருக்கு கோரிக்கை விடுத்தார்.  
வேலுத்தம்பியின் எதிர்ப்பில் உண்மை இருப்பதை அறிந்த மன்னர், சங்கரன் நம்பூதிரியை தளவாய் பதவியில் இருந்து நீக்க உத்தரவிட்டார். ஊழல் அமைச்சர்களான சங்கரநாரயணன் செட்டி மற்றும் மாத்தூதரகன் ஆகிய இருவருக்கும் பொதுமக்கள் முன்னிலையில் சவுக்கடி கொடுக்கப்பட்டு, காதுகள் அறுக்கப்பட்டு திருவனந்தபுரம் சிறையில் அடைக்கப்பட்டனர். தளவாய் சங்கரன் நம்பூதிரி நாடு கடத்தப்பட்டார். அதன் பிறகு, மன்னர் பலராம வர்மா திருவிதாங்கூர் அரசின் புதிய தளவாய் ஆக **ஐயப்பன் செண்பகராமன் பிள்ளை** என்பவரை நியமித்தார். வேலுத்தம்பியை **முளகு மடிசீல** **காரியக்காராய்** (நிதி அமைச்சர்) நியமனம் செய்தார்.
# வேலுத்தம்பி தளவாய்

## ரெசிடெண்ட் மெக்காலே

**கி.பி.1800**-ம் ஆண்டு திருவிதாங்கூர் மற்றும் கொச்சி சமஸ்தானங்களுக்கு கர்னல் **கொலின் மெக்காலே** என்பவர் ஆங்கில கிழக்கிந்தியக் கம்பெனியின் அதிகாரியாக (ரெசிடெண்ட்) நியமிக்கப்பட்டார். இவர் திருவிதாங்கூரிலுள்ள கிறிஸ்தவர்களுக்கு உதவியதோடு கிறிஸ்தவ மதத்தைப் பரப்புவதிலும் மிகுந்த ஆர்வம் காட்டினார். இவருடைய காலத்தில்தான் தென்திருவிதாங்கூரில் கிறிஸ்தவ மதம் வேரூன்றியது. இவர் கொச்சி போல்காட்டி கோட்டையில் தங்கி இருந்தார்.
# வேலுத்தம்பி தளவாய்

## தளவாய் (அ) திவான் <small>(தலைமை அமைச்சர்)</small>

திருவிதாங்கூர் மன்னர் பலராம வர்மா **கி.பி.1802**-ம் ஆண்டு வீரத்திலும் திறமையிலும் சிறந்து விளங்கிய நிதி அமைச்சராக இருந்த வேலுத்தம்பியை உயர்ந்த பதவியான **தளவாய்** ஆக நியமனம் செய்தார். வேலுத்தம்பி திருவிதாங்கூரின் தளவாய் (அ) திவான் பதவியை ஏற்ற பின்னர் நாட்டின் வருமானம் குறைய ஊழலே காரணம் என கண்டுபிடித்தார். கடுமையான சட்டங்களை கொண்டு வந்து ஊழலை முற்றிலுமாக ஒழித்தார். ஒரு வருடத்திற்குள் நாட்டில் அமைதியும் ஒழுங்கும் நிலைநாட்டப்பட்டது. மக்களுக்கு நியாயமான வரியை விதித்தார். ஆங்கில அரசுக்கு முறையான கப்பத்தொகையும் செலுத்தி வந்தார். ஆரல்வாய்மொழி, உதயகிரி, பத்மனாபபுரம் மற்றும் இரணியல் கோட்டைகளை பலப்படுத்தினார். கிராமங்களில் ஆயுத பயிற்சி மையங்களை நிறுவினார். பல ஆலயங்களை சீரமைத்தார். வேலுத்தம்பி பிரித்தானிய அதிகாரியான கர்னல் மெக்காலேவிடம் சிறந்த நட்பைக் கொண்டிருந்தார். இதனால் கிழக்கிந்தியக் கம்பெனி நிர்வாகத்திடமும் வேலுத்தம்பிக்கு செல்வாக்கு ஏற்பட்டது.  
தளவாய் வேலுத்தம்பியின் ஆட்சி நேர்மையாகவும் அதேநேரம் மிகவும் கடுமையாகவும், கடினமாகவும் இருந்தது. குற்றம் புரிபவர்களுக்கு கொடுமையான தண்டனைகளை வழங்கினார். அரசுக்கு எதிராக செயல்படுபவரின் வலது கையின் விரல்கள் துண்டிக்கப்பட்டது. களவு மற்றும் குற்றச் செயல்கள் செய்பவரின் காது மற்றும் மூக்கு அறுக்கப்பட்டது. மக்களை துன்புறுத்தினாலோ, பெண்களை மானபங்கப் படுத்தினாலோ பொதுமக்கள் முன்னிலையில் சவுக்கடி மற்றும் உயிரோடு மரத்தில் ஆணி அறைந்து தலை துண்டிக்கப்பட்டு கடலில் வீசப்பட்டது.  
ஒருமுறை தன்னுடைய தலக்குளம் வலியவீட்டின் வரியைக் குறைத்த காரணத்தினால் அரசு ஊழியரின் வலது கையின் விரல்களை வெட்டினார். அதற்கு காரணமாக இருந்த தனது தாயையும் தண்டித்தார் என்பது வரலாறு. வேலுத்தம்பி தளவாய் என்ற பெயரைக் கேட்டாலே திருவிதாங்கூர் சமஸ்தானமே நடுங்கும் அளவிற்கு அவரது கடும் நடவடிக்கைகள் இருந்தது. வேலுத்தம்பியின் இந்த கடுமையான நடவடிக்கைகளைக் கண்டு சில ஆங்கில அதிகாரிகளே மிரண்டனர். ஆனால், வேலுத்தம்பியின் ஆட்சி திருவிதாங்கூர் மக்களிடையே அமோக வரவேற்பைப் பெற்றது. நாட்டில் களவும், குற்ற செயல்களும் குறைந்தன. மக்கள் தைரியமாக வெளியில் நடமாடத் தொடங்கினர். பெண்கள் பாதுகாப்பாகவும், சுதந்திரமாகவும் இருந்தனர். வேலுத்தம்பியின் கடுமையான நடவடிக்கைகளை மற்ற அமைச்சரான **குஞ்சுனிலம் பிள்ளை** எதிர்த்தார். வேலுத்தம்பியைக் கவிழ்க்க சதி திட்டம் தீட்டினார். ஆனால், வேலுத்தம்பியால் இவரது திட்டம் முறியடிக்கப்பட்டது.
# வேலுத்தம்பி தளவாய்

## நாயர் படை கலகம்

திருவிதாங்கூரில் **கி.பி.1804**-ம் ஆண்டு நிதி நெருக்கடி ஏற்பட்டு அரசு கம்பெனிக்குக் கொடுக்க வேண்டிய கப்பத்தொகையில் நிலுவை ஏற்பட்டது. இதனை நிவர்த்திச் செய்ய திவான் வேலுத்தம்பி நாயர் படைகளுக்கு கொடுத்து வந்த ஊதியத்தைக் குறைக்க முடிவெடுத்தார். இதற்கு ஆங்கில அதிகாரி மெக்காலேயின் ஆதரவு இருந்தது. இதனை எதிர்த்து நாயர் படையைச் சேர்ந்த போர் வீரர்கள் வேலுத்தம்பிக்கு எதிராக கலவரம் செய்தனர். வேலுத்தம்பியை உடனடியாக பதவிமாற்றம் செய்ய வேண்டும் எனவும் ஆங்கிலக் கம்பெனியுடனான கூட்டணியை முடிவுக்கு கொண்டு வர வேண்டும் எனவும் மன்னருக்கு கோரிக்கை விடுத்தனர். வேலுத்தம்பி, கர்னல் மெக்காலேவிடம் உதவி நாடினார். கர்னல் மெக்காலே ஆங்கிலக் கம்பெனி படைகளை அனுப்பி கலவரத்தை அடக்கினார். கலவரத்திற்கு காரணமான தளபதிகள் மிகவும் கொடூரமான முறையில் கொல்லப்பட்டனர்.
# வேலுத்தம்பி தளவாய்

## துணைப்படை ஒப்பந்தம்

ஆங்கில அதிகாரி கர்னல் மெக்காலே திருவிதாங்கூரின் உள்நாட்டுக் கலவரத்தை சாதகமாக பயன்படுத்தி நாட்டை கம்பெனி நிர்வாகத்தின் கட்டுப்பாட்டின் கீழ் கொண்டு வர எண்ணினார். **கி.பி.1805**-ம் ஆண்டு திவான் வேலுத்தம்பியின் ஆதரவை பயன்படுத்தி 1795-ம் ஆண்டு உடன்படிக்கையை திருத்தி ஒரு புதிய உடன்படிக்கையை அறிவித்தார். அதன்படி திருவிதாங்கூரில் கலகம் செய்யும் நாயர் படைகளை கலைக்க வேண்டும் என்றும், திருவிதாங்கூரின் வெளி பாதுகாப்பு மட்டுமின்றி உள்நாட்டு கலவரங்களிலிருந்தும் பாதுகாக்க கிழக்கிந்தியக் கம்பெனிப் படைகளை நாட்டிற்குள் நிறுவ வேண்டும் என்றும், இதனுடைய மொத்த பராமரிப்பு செலவுகளுக்காக வருடத்திற்கு எட்டு லட்சம் ரூபாய் கப்பத்தொகை கட்ட வேண்டும் என்ற ஒப்பந்தத்தை அறிவித்தார். இதற்கு திவான் வேலுத்தம்பி ஆதரவு அளித்தார். ஆனால், ஆங்கில அரசு நேமம் எனும் இடம் வரை தங்களுடைய படையை அமைத்த பிறகு தான் இந்த உடன்படிக்கையை அறிவித்தது. வேறு வழியின்றி மன்னர் ஒப்பந்தத்தில் கையெழுத்திட்டார். இந்த உடன்படிக்கையால் கிழக்கிந்தியக் கம்பெனி, திருவிதாங்கூர் ஆட்சியில் தலையிடும் உரிமையை பெற்றது. பிரித்தானிய கம்பெனி துணைப்படை நாட்டிற்குள் முகாமிட்டது. திருவிதாங்கூர் ஆங்கில ஆதிக்கத்தின் கீழ் வந்தது.
# வேலுத்தம்பி தளவாய்

## கப்பத்தொகை உயர்வு

திருவிதாங்கூரில் 1806-ம் ஆண்டு **ரிங்கல்டூப்** என்பவர் கிறிஸ்தவ மதத்தை பரப்புவதற்க்காக நாஞ்சில் நாடு வந்தார். கர்னல் மெக்காலே இவருக்கு ஆதரவு அளித்து தேவையான அனைத்து உதவிகளையும் செய்தார். ரிங்கல்டூப் மைலாடியில் ஒரு கிறிஸ்தவ தேவாலயம் கட்ட அரசிடம் அனுமதி வாங்கித் தருமாறு மெக்காலேவிடம் வேண்டினார். ரிங்கல்டூப், கர்னல் மெக்காலே உதவியுடன் கொல்லம் சென்று தளவாய் வேலுத்தம்பியை சந்தித்து மைலாடியில் தேவாலயம் கட்ட அனுமதி கேட்டார். இதற்கு தளவாய் வேலுத்தம்பி எதிர்ப்பு தெரிவித்து அனுமதி வழங்க மறுத்து விட்டார். இது கர்னல் மெக்காலேவிற்கு அதிருப்தியை ஏற்படுத்தியது.  
இந்நிலையில் திருவிதாங்கூர் அதன் அனைத்து உள் அரசியல் குழப்பங்கள் காரணமாக கடும் நிதி நெருக்கடியை எதிர்கொண்டது. திருவிதாங்கூரில் ஏற்பட்ட நிதி நெருக்கடி குறித்து முழுமையாக அறிந்திருந்தும் கர்னல் மெக்காலே உடன்படிக்கை படி கப்பம் கட்ட வேலுத்தம்பிக்கு அழுத்தம் கொடுத்தார். நிதி நெருக்கடியால் அரசு கம்பெனிக்கு கொடுக்க வேண்டிய கப்பத்தொகையில் தொடர்ந்து நிலுவை ஏற்பட்டது. கப்பத்தொகையில் நிலுவை ஏற்பட்டதால் 1807-ம் ஆண்டு கப்பத்தொகையை மேலும் உயர்த்தினார் கர்னல் மெக்காலே. ஒரு கட்டத்தில் நாட்டின் வருமானத்தில் எண்பது சதவீதம் கப்பமாக வசூலிக்கப்பட்டது.  
நிலைமை மோசமாக, ஒருமுறை மன்னரின் நகைகளை விற்று கப்பம் கட்ட வேண்டிய சூழ்நிலை ஏற்பட்டது. மன்னர் பலராம வர்மா, மெக்காலேவை பணி இடமாற்றம் செய்ய மதராஸ் மகாணத்தின் ஆங்கில அரசின் தலைமை அதிகாரிக்கு கடிதம் எழுதினார். இந்த செய்தியால் அதிருப்தி அடைந்த மெக்காலே நிலுவையில் உள்ள மொத்த தொகையையும் உடனடியாக கட்டுமாறு திவான் வேலுத்தம்பிக்கு கட்டளையிட்டார். அதிகமான கப்பத்தொகை வேலுத்தம்பிக்கு அதிருப்தியை ஏற்படுத்தியது. நாட்டு மக்களிடம் அதிகமான வரி வசூலித்து, அதை ஆங்கில அரசுக்கு கப்பமாக கட்ட வேலுத்தம்பி கடுமையாக மறுத்தார். கப்பம் கட்டாமல் கால தாமதம் செய்தார். இதனால் மெக்காலேவிற்க்கும் வேலுத்தம்பிக்கும் இருந்த நட்பில் விரிசல் விழுந்தது. கப்பம் தொடர்ந்து உயர்த்தப்பட்டத்தை வேலுத்தம்பி எதிர்க்க பூசல்கள் வெடித்தன. வேலுத்தம்பி ஆங்கில மேலாதிக்கத்துக்கு எதிராக செயல்பட ஆரம்பித்தார்.  
வேலுத்தம்பி கம்பெனி நிர்வாகத்திற்கு எதிராக செயல்படுவதும், மயிலாடியில் தேவாலயம் கட்ட அனுமதி மறுப்பதும் மெக்காலேவிற்கு கடும் சினத்தை ஏற்படுத்தியது. கொச்சியில் இருந்து திருவனந்தபுரம் வந்து மன்னரை சந்தித்த கர்னல் மெக்காலே, கம்பெனிக்கு எதிராக செயல்படும் வேலுத்தம்பியை தளவாய் பதவியில் இருந்து மாற்ற வேண்டும் என்றும் அவர் சிறை சென்று ஐநூறு ரூபாய் ஓய்வூதியம் பெற்று வாழ வேண்டும் என மன்னருக்கு கோரிக்கை விடுத்தார். இதனால் அதிர்ச்சி அடைந்த வேலுத்தம்பி கம்பெனி நிர்வாகத்தால் தான் ஏமாற்றப்பட்டதை உணர்ந்தார். ஆரம்பத்தில் தன்னுடன் ஒத்துழைத்த ஆங்கில அதிகாரி மெக்காலே நாட்டை கைப்பற்ற நடத்திய சூழ்ச்சியை புரிந்து கொண்டார். அதிகமான கப்பத்தொகை மற்றும் நாட்டின் உள் விவகாரங்களில் தலையிடும் மெக்காலேவையும், கிழக்கிந்திய கம்பெனியையும் திருவிதாங்கூரில் இருந்து விரட்ட நினைத்தார். நாட்டையும், மக்களையும் காப்பாற்ற கம்பெனி நிர்வாகத்திற்கு எதிராக ஆயுத போர் தொடங்க முடிவு செய்தார்.